ET Euroopa Liidu Teataja C 29/13

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase muutmistaotluse avaldamine

(2015/C 29/07)

Käesoleva dokumendi avaldamine annab õiguse esitada vastuväiteid vastavalt nõukogu määruse (EL) nr 1151/2012 (1) artiklile 51.

MUUTMISTAOTLUS

NÕUKOGU MÄÄRUS (EÜ) nr 510/2006

põllumajandustoodete ja toidu geograafiliste tähiste ja päritolunimetuste kaitse kohta (2)

MUUTMISTAOTLUS VASTAVALT ARTIKLILE 9

„WELSH BEEF”

EÜ nr: UK-PGI-0205-01136 – 30.7.2013

KGT ( X ) KPN ( )

1. Spetsifikaadi osa, mida muutmine hõlmab

—

☐

—

☒

—

☐

—

☐

—

☒

—

☐

—

☐

—

☐

—

☒

2. Muudatus(t)e liik

—

☒

—

☐

—

☐

—

☐

3. Muudatus(ed)

Hybu Cig Cymru – Meat Promotion Wales (HCC) on tööstusharude juhitav organisatsioon, kes vastutab Walesi punase liha tööstuse arendamise, reklaamimise ja turustamise eest. Organisatsioonil HCC on juriidiline kohustus tegutseda kaitstud geograafilise tähise „Welsh Beef” järelevalvajana.

Kavandatud muudatustega soovitakse muuta loomade tapavanust, et kohandada seda nooremate loomade suhtes.

Selleks et veiste tapavanuse vahemikku uuesti määratleda, tehakse ettepanek muuta spetsifikaati, et veiseliha kvalifitseeruks kaitstud geograafilise tähisega tootes „Welsh Beef” kasutamise jaoks. Kehtivas spetsifikaadis määratletud vanusevahemik on liiga ettekirjutav, kuna sellega takistatakse nooremate veiste liha (mille puhul on täidetud kõik muud nõuded) kvalifitseerumist kaitstud geograafilise tähisega tootes kasutamiseks. Muudatusettepaneku eesmärk on muuta selliste veiste vanuse alampiiri, kelle liha võib kvalifitseeruda kaitstud geograafilise tähisega tootes „Welsh Beef” kasutamiseks; spetsifikaadis esitatud kõik muud nõuded jäävad samaks. Selleks et tagada tarbijate jätkuv varustamine kvaliteetse tootega „Welsh Beef”, kajastada turule avalduvate mõjude muudatusi ning positiivset mõju keskkonnale, tehakse ettepanek, et veiste vanuse alampiiri vähendatakse 24 kuult 12 kuule, mille alusel oleks võimalik kvalifitseerida nõuetele vastavana ka nooremate loomade liha ning samas vältida kattumist toodetega, mida turustatakse vasikalihana.

Muudatusettepaneku eesmärk on lisada registreeritud spetsifikaadi osadesse „Toote kirjeldus” ja „Tootmismeetod” järgmine tekst:

„Tapale viiakse 12–48 kuu vanuseid veiseid, kes ei tohi olla aretatud”.

Selle muudatuse tulemusena koostatava spetsifikaadiga kaasnevad järgmised aspektid.

— Positiivne mõju toote „Welsh Beef” maitseomadustele Tapavanuse ja maitseomaduste vahelise seose uurimiseks on tehtud põhjalik uurimistöö ja üldine järeldus on, et nooremate loomade liha on selles leiduva kollageeni kvaliteedi tõttu pehmem kui vanemate veiste liha. Toote „Welsh Beef” spetsifikaadis veiste tapavanuse muutmisega oleks võimalik lugeda tootes kasutamiseks sobivaks ka nooremate loomade liha ning sellel oleks positiivne mõju toote „Welsh Beef” maitseomadustele.

— Positiivne mõju toote „Welsh Beef” keskkonnajalajäljele Kasvuhoonegaaside heitkoguste vähendamisse panustatakse oluliselt ka sellega, kui tapale viiakse nooremaealised kariloomad. Kui loomad tapetakse lühema kasvuaja järel, siis tekib loomade tavapärase seedimistegevuse kaudu vähem metaani ning seega on ka väiksemad kasvuhoonegaaside heitkogused. Toote „Welsh Beef” spetsifikaadis veiste tapavanuse muutmisega oleks võimalik tootes kasutada ka nooremate loomade liha ning sellel oleks positiivne mõju toote „Welsh Beef” keskkonnajalajäljele.

— Tarbijate, jaemüüjate ja ekspordituru sellise kasvava nõudlusega tegelemine, mis on seotud kvaliteettootega „Welsh Beef” Uuringutest nähtub selgelt, et alla 24 kuu vanustelt loomadelt saadud veiseliha pehmuse ja tarbijate toitumiskogemuste vahel on positiivne seos. Turu nõudmistele vastates toimub veiseliha tootmine Walesis tõhusamalt ja loomi tapetakse nooremas eas, et tagada kvaliteetne toode „Welsh Beef”, mis on hea maitsega ja süües pehme. Toote „Welsh Beef” spetsifikaadis veiste tapavanuse muutmisega oleks võimalik tootes kasutada ka nooremate loomade liha, millega vastataks tarbijate suurenenud nõudlusele kvaliteetse toote „Welsh Beef” järele.

Mitmete jaemüüjate ostutavadest (mis moodustas ligikaudu 90 % punase liha müügist Ühendkuningriigis 2011. aastal) nähtub, et eelistatakse osta nooremaid kariloomi. Ühendkuningriigi seitsme suurima jaemüüja praegusest kvaliteetsete veiselihatoodete hankepoliitikast nähtub, et nad kõik nõuavad sellist liha, mis on saadud veistelt, kelle tapavanus on alla 30 kuu; kõnealuste jaemüüjate hulgas suurim nõuab aga, et kõrgelt hinnatud veiseliha saamiseks oleks veiste tapavanus alla 24 kuu. Arvatavasti jätkub üha nooremate veiste turustamise suundumus, sest jaemüüjad soovivad täita tarbijate nõudlust keskkonnasõbralikult toodetud ja üha parema kvaliteediga loomaliha järele.

Muud muudatused

Kontrolliasutuse andmete muudatused: neid nõutakse selleks, et ajakohastada teavet kaitstud geograafilise nimetusega toote „Welsh Beef” järelevalve eest vastutama määratud kontrolliasutuse kohta.

Asjaomase järelevalveasutuse üksikasjad on lisatud eespool nimetatud asutuse andmete asendamiseks.

KOONDDOKUMENT

NÕUKOGU MÄÄRUS (EÜ) nr 510/2006

põllumajandustoodete ja toidu geograafiliste tähiste ja päritolunimetuste kaitse kohta (3)

„WELSH BEEF”

EÜ nr: UK-PGI-0205-01136 – 30.7.2013

KGT ( X ) KPN ( )

1. Nimetus

„Welsh Beef”

2. Liikmesriik või kolmas riik

Ühendkuningriik

3. Põllumajandustoote või toidu kirjeldus

3.1. Toote liik

Klass 1.1. Värske liha (ja rups)

3.2. Punktis 1 esitatud nimetusele vastava toote kirjeldus

Tootenime „Welsh Beef” kasutatakse rümpade või jaotustükkide puhul, mis on saadud Walesis sündinud ja kasvatatud esmaklassilistelt veistelt (veised, kes ei ole aretatud). Toote „Welsh Beef” tootjate eesmärk on saavutada rümpade klassifitseerimise kohaselt lihakusklass R või järgmine ning rasvaklass 4L või eelmine. Vt järgmine tabel.

Tootele „Welsh Beef” taotletav rümpade EUROP-klassifitseerimine

Rasvaklass 1 2 3 4L 4H 5L 5H Lihakus E X X X X U+ X X X X -O X X X X R X X X X O+ -O P+ -P

Ajalooliselt on olnud Walesi traditsioonilised veisetõud valdavalt Welsh Black ja Hereford. Need tõud on jäänud Walesi veiselihatööstuse aluseks tänapäevalgi. Walesi veiseliha on saadud Walesi traditsioonilistelt veisetõugudelt ning kõnealuste tõugude omavahelise ristamise või mis tahes muu tunnustatud tõuga ristamise teel aretatud veistelt.

Tapale viiakse 12–48 kuu vanuseid veiseid, kes ei tohi olla aretatud. Kaitstud geograafilise tähise „Welsh Beef” kaubamärgi ja terviklikkuse kaitse tagamiseks tapetakse ja töödeldakse veised Hybu Cig Cymru – Meat Promotion Walesi (HCC) kontrollisüsteemi raames heaks kiidetud tapamajades/töötlemisettevõtetes. Kõnealuse kontrollisüsteemiga tagatakse nimetust „Welsh Beef” kandvate veiste spetsifikaadi nõuetele vastamine. Kõik tähist „Welsh Beef” kasutada soovivad tapamajad ja töötlemisettevõtted peavad HCC määratud kontrolliasutusele igal aastal näitama, et veised vastavad KGT spetsifikaadi nõuetele ning käitis töötab parimate tavade suuniste kohaselt. HCC kontrollib ka pisteliselt tapamaja/töötlemisettevõtte heakskiitmist ning kaitstud geograafilise tähise „Welsh Beef” kaubamärgi litsentsi kasutamist.

Pärast tapmist ja rümba korrastamist võib veiseliha turustada terve lihakehana, terve küljena, külje osadena (tagaveerand/eesveerand) või veiseliha jaotustükkidena (sh veisehakkliha).

Lihakeha tervikuna on ümar, lihased on väga hästi arenenud ning kuni ümara abaosani ulatuv seljaosa on lai ja paks. Hõreda ja püsiva struktuuriga liha on puudutamisel tihke, üldiselt sügavpunast värvi hästi arenenud lihastel on kollakasvalge rasvakiht. Üldiselt on nooremate loomade liha selles leiduva kollageeni kvaliteedi tõttu pehmem kui vanemate veiste liha. Tavaliselt on liha hästi marmorjas.

3.3. Tooraine (üksnes töödeldud toodete puhul)

—

3.4. Sööt (üksnes loomse päritoluga toodete puhul)

Veiseid kasvatatakse määratletud geograafilise piirkonna rohumaadel ekstensiivselt vastavalt Walesi veisekasvatuse traditsioonilistele kasvatustavadele.

Kui lisaks rohumaalt saadavale haljassöödale kasutatakse lisasööta, peab sööt võimaluse korral olema saadud määratletud geograafilisest piirkonnast.

3.5. Tootmise erietapid, mis peavad toimuma määratletud geograafilises piirkonnas

Iga tootja kontrollib ise oma karja rohumaadel ekstensiivselt kasvatatud veiseid. Loomad müüakse tapakaalu järgi tapamajadele või loomalaatadel. Liha peab olema saadud Walesis sündinud ja kasvanud veistelt ning tapetud/töödeldud HCC kontrollisüsteemi raames heaks kiidetud tapamajades/töötlemisettevõtetes. Loomad tapetakse ja lihakehad korrastatakse tapamajas vastavalt tunnustatud tööstuslikele spetsifikaatidele või õigusaktide või tarbijate nõudmiste kohaselt.

HCC kontrollisüsteemi tingimustele vastavad tapamajad ja töötlemisettevõtted ei ole piiratud Walesi kui määratletud geograafilise piirkonnaga.

Tootmisprotsessi kõikidel etappidel peetakse asjakohast dokumentatsiooni toote jälgitavuse tagamiseks. Tapamajades registreeritakse tapanumber, tapakuupäev, klassifitseerimise üksikasjad ning jahutatud rümba mass. Kõnealune teave lisatakse rümba küljes olevale etiketile ning see on HCC kontrollimiseks kättesaadav.

3.6. Erieeskirjad viilutamise, riivimise, pakendamise jm kohta

—

3.7. Erieeskirjad märgistamise kohta

Kaitstud geograafiline tähis „Welsh Beef” peab olema nähtav rümbal, rümba osadel või jaotustükkidel kombinatsioonis HCC registreeritud kaubamärgi „Welsh Beef” ja kaitstud geograafilise tähise sümboliga.

4. Geograafilise piirkonna täpne määratlus

Kogu Wales.

5. Seos geograafilise piirkonnaga

5.1. Geograafilise piirkonna eripära

Walesi veiseliha tootmise tähtsuse kohta on arvukalt ürikuid keltide, roomlaste, normannide ajast kuni tänapäevani. Autor Hewitti teostes „The Drovers’ Roads of Wales” ja „Medieval Wales” leidub Walesi veisekasvatusele arvukalt ajaloolisi viiteid.

Walesi veiseliha iseloomulik tunnus on tingitud Walesi maheda niiske kliima ja topograafia tõttu hästi kasvavatelt looduslikelt rohumaadelt saadavast rikkalikust haljassöödast.

Walesi rannajoon on 1 200 km pikk ning sisemaa ulatuslikke ja vaheldusrikkaid maastikke ilmestavad mäed, künkad, orud ja järved. Tänu piirkonna iseloomulikule sademeterohkusele sobib Wales suurepäraselt looduslike rohumaade jaoks. Aakrite kaupa levinud lopsakatest rohttaimedest, kanarbikust ja omamaistest lõhnavatest metsataimedest kootud ulatuslik sügavroheline rohuvaip on veiste söödana andnud oma panuse Walesi veiseliha iseloomulikule maitsele.

5.2. Toote eripära

Nimetuse „Welsh Beef” kõlblikud on üksnes sellised veised, kes on sündinud ja kasvanud Walesis; tänu nimetusele tekib toote otsene seos geograafilise piirkonnaga, kus seda toodetakse.

Tarbijate jaoks toote kvaliteedi järjepidevuse tagamiseks peavad veised olema esmaklassilised (veised, kes ei ole aretatud) ja tapetud vanusevahemikus 12–48 elukuud. „Welsh Beef” tootjate eesmärk on saavutada rümpade klassifitseerimise kohaselt lihakusklass R või järgmine ning rasvaklass 4L või eelmine.

Walesi veiseliha eristatavad omadused on tingitud selliste traditsiooniliste tõugude mõjust, millele Walesi veiselihatööstus jätkuvalt tugineb.

Liha peab olema saadud veistelt, kes on tapetud/töödeldud heakskiidetud tapamajades/töötlemisettevõtetes. Loomad tapetakse ja lihakehad korrastatakse tapamajas vastavalt tunnustatud tööstuslikele spetsifikaatidele või õigusaktide või tarbijate nõudmiste kohaselt.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel

Tootel „Welsh Beef” on mitu tootmisega seotud konkurentsieelist. Traditsioonilist tõugu loomi kasvatatakse ideaalses keskkonnas, kasutades selleks kontrollitud ja järeleproovitud traditsioonilisi maaviljelusmeetodeid ning kombineerides kaasaegseid aretusvõtteid. Sellest tuleneb toote „Welsh Beef” ainulaadsus ja eristatavus.

Aastast aastasse ja põlvest põlve on kogu Walesi eelkõige väikestes perefarmides edasi antud kohalike veisekasvatajate kogemusi karjakasvatuse ja rohumaaviljeluse alal, kasutades seejuures ära loodusmaastiku eelised esmaklassilise veiseliha tootmiseks. Sajandite vältel on veisekasvatajate pühendumuse ja ränga töö tulemusel kõige tõhusamal ja keskkonnateadlikul viisil saavutatud tootmise kvaliteedi püsivalt kõrged standardid ning seejuures kujundatud Walesi maastikku, kultuuri ja identiteeti.

Piirkonna põllumajandusettevõtted on traditsioonilised perefarmid, kus kasvatatakse nii lambaid kui ka veiseid. Walesi põllumajandusettevõtted on Ühendkuningriigi omadest keskmiselt väiksemad. Põllumajandusettevõtte keskmine väiksus kajastub ka väiksemaarvulises veisekarjas ning tööjõu struktuuris. Walesi loomakasvatajate karjapidamisoskusi on põlvest põlve edasi antud. Iga tootja kontrollib ise oma karja rohumaadel ekstensiivselt kasvatatud veiseid. Loomad müüakse tapakaalu järgi tapamajadele või loomalaatadel. Tootmisprotsessi kõikidel etappidel peetakse asjakohast dokumentatsiooni toote jälgitavuse tagamiseks.

Haljassööda tõhus tootmine ja kasutamine on Walesi veiseliha tootmise hea käekäigu võti. Paljudes Walesi piirkondades kasvavad rohttaimed koos kanarbiku ja omamaiste lõhnavate metsataimedega, mis annab oma osa toote „Welsh Beef” eristatavusele. Walesi põllumajandustootjate pidevalt saadud rohumaaviljeluse-alased auhinnad annavad ülemaailmselt tunnistust nende vastavatest oskustest.

Viide spetsifikaadi avaldamisele

(Määruse (EÜ) nr 510/2006 (4) artikli 5 lõige 7)

Kaitstud geograafilise tähisega toote „Welsh Beef” praegune spetsifikaat on kättesaadav aadressil

https://www.gov.uk/government/uploads/system/uploads/attachment_data/file/278748/welsh-beef-pgi.pdf

(1) ELT L 343, 14.12.2012, lk 1.

(2) ELT L 93, 31.3.2006, lk 12. Asendatud määrusega (EL) nr 1151/2012.

(3) Asendatud määrusega (EL) nr 1151/2012.

(4) Vt joonealune märkus 3.